# Dunavarsány Város Önkormányzata Képviselő-testületének

**6/2014. (VI. 18.) önkormányzati rendelete**

**az Önkormányzat 2014. évi költségvetéséről szóló 2/2014. (II. 12.) önkormányzati rendelet módosításáról**

Dunavarsány Város Önkormányzata az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, valamint az államháztartásról szóló 2011. évi CXCV. törvény 34. § (1)-(4) bekezdésében és az államháztartásról szóló törvény végrehajtásáról szóló 368/2011. (XII. 31.) Korm. rendelet 36. § (1)-(4) bekezdésében foglaltak alapján az Önkormányzat 2014. évi költségvetéséről szóló 2/2014. (II. 12.) önkormányzati rendelet (továbbiakban: R.) módosítására az alábbi rendeletet alkotja:

**1. §** A R. 2. § (1) bekezdése helyébe a következő rendelkezés lép:

*„(1) A Képviselő-testület az Önkormányzat 2014. évi költségvetésének*

*bevételi főösszegét 1.788.005 eFt-ban,*

*kiadási főösszegét 1.788.005 eFt-ban*

*állapítja meg.”*

**2.§** A R.3.§ (1)bekezdése helyébe a következő rendelkezés lép

*„(1) Az önkormányzat tartalékkerete:*

 *általános tartalék 3.000 eFt*

 *fejlesztési céltartalék 37.472 eFt*

 *céltartalék 877 eFt*

**3. §** A R. 1-4. számú mellékletei helyébe a jelen rendelet 1-4. számú mellékletei lépnek.

**4. §** (1) E rendelet a kihirdetését követő napon lép hatályba.

 **Bóna Zoltán dr. Szilágyi Ákos**

 **polgármester jegyző**

**Záradék:**

A rendelet 2014. június 18. napján kifüggesztéssel kihirdetésre került a helyben szokásos módon, a hirdetőtáblára történő kifüggesztéssel.

**dr. Szilágyi Ákos**

 **jegyző**

**INDOKOLÁS**

A Képviselő-testület 2/2014. (II. 12.) önkormányzati rendelete tartalmazza Dunavarsány Város Önkormányzatának 2014. évi költségvetését. Jelen rendeletmódosítás az államháztartásról szóló 2011. évi CXCV. törvény 34. § (5) bekezdésében foglalt felhatalmazás alapján történik.

A módosításra az Önkormányzat 2014. évi költségvetésének megalkotása óta eltelt időszakban a Képviselő-testület által hozott határozatok, valamint az állami póttámogatások költségvetésbe történő beépítése miatt volt szükség.